laion/Wikipedia-Exotic huggingface dataset:
יובאן גויקוביץ'

יובאן "צונה" גויקוביץ' (בסרבית: Joвaн Гojкoвић Цуне;‏ 7 בינואר 1975 – 22 בדצמבר 2001) היה כדורגלן יוגוסלבי ממוצא סרבי ששיחק בעמדת הקשר בנבחרת יוגוסלביה ובמספר מועדונים בסרביה וביוון. גויקוביץ' גדל במחלקת הנוער של זדרוגר דוניה טרפצ'ה, ובהמשך עבר אל מחלקת הנוער של BIP צ'אצ'אק. בקיץ 1995 עבר למועדון הגדול של העיר צ'אצ'אק, בוראץ צ'אצ'אק, ששיחק בליגת העל היוגוסלבית. הוא שיחק במועדון במשך שתי עונות, בהן שימש כשחקן מפתח ותפקד כפליימייקר. בחלון העברות של קיץ 1996 עבר גויקוביץ' לצ'וקריצ'קי, מועדון נוסף מליגת העל היוגוסלבית. הוא שיחק במועדון במשך עונה אחת בלבד, שלאחריה עבר לאלופת אירופה והעולם לשנת 1991, הכוכב האדום בלגרד, גם היא מליגת העל היוגוסלבית. הוא שיחק במועדון במשך שלוש עונות, בהן ערך 75 הופעות ליגה והבקיע 21 שערים, עד שבשנת 2000 חתם באירקליס סלוניקי מליגת העל היוונית. עד למותו, ערך 29 הופעות ליגה במדי המועדון, בהן הבקיע שלושה שערים. ב-23 בדצמבר 1998 ערך גויקוביץ' את הופעתו היחידה בנבחרת יוגוסלביה, בהפסד 2-0 לנבחרת ישראל במשחק ידידות בתל אביב-יפו. ב-22 בדצמבר 2001 מת גויקוביץ' בתאונת דרכים בבלגרד שברפובליקה הפדרלית של יוגוסלביה. יובאן גויקוביץ', באתר Transfermarkt יובאן גויקוביץ', באתר National Football Teams יובאן גויקוביץ', באתר FootballDatabase.eu Career story באתר הרשמי של נבחרת סרביה (בסרבית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יובאן גויקוביץ'".
אנג'לינה בלרינה (סדרת טלוויזיה)

אנג'לינה בלרינה (באנגלית: Angelina Ballerina) היא סדרת טלוויזיה בריטית לילדים שהופקה על ידי HiT Entertainment ו-Grand Slamm Children's Films ומבוססת על סדרת ספרים מאת קתרין הולברד. הסדרה שודרה במקור באנגליה בערוץ CITV וב-Teletoon בקנדה. בהמשך היא שודרה בPBS בארצות הברית, בטלוויזיה החינוכית הישראלית ובערוצים נוספים במדינות שונות. בשנים 2009–2010 הופקה סדרת המשך בשם "אנג'ילנה בלרינה: הצעדים הבאים". הסדרה מתארת את חייה של אנג'ליה, עכברה שאוהבת בלט, בני משפחתה וחבריה ללימודים. הסדרה דובבה לעברית מספר פעמים. אנג'לינה בלרינה – פינטי ויליאמס/דורית טל שלב (2002)/רוזי רבינוביץ' (2009)/מייה קדוש (2015) מיס לילי – ג'ודי דנץ'/מיקי פלג רוטשטיין (2002)//מיה בכר (2009)/תמי ברק (2015) – מורה לבלט, מדברת במבטא רוסי אליס ניבלטוס – ג'ו וייאט/מיכל צפיר (2002)/דפנה קידק (2009)/עדן גמליאל (2015) – חברתה הטובה של אנג'לינה ויליאם ג'ון לונגטייל – קית' ויקהאם/ציפי מור (2002)/אוהד עיל (2009) /גדי לוי (2015) – ילד שלומד בלט מיסטר לונגטייל – קית' ויקהאם – אביו של ויליאם אתר האינטרנט הרשמי של אנג'לינה בלרינה (באנגלית) "אנג'לינה בלרינה", במסד הנתונים הקולנועיים IMDb (באנגלית) "אנג'לינה בלרינה", באתר Rotten Tomatoes (באנגלית) "אנג'לינה בלרינה", במסד הנתונים הקולנועיים KinoPoisk (ברוסית) נתוני דיבוב 2002 ו-2009 נתוני דיבוב 2015
דראגן מאנצה

דראגן מאנצה (בסרבית: Драган Манце;‏ 26 בספטמבר 1962 – 2 בספטמבר 1985) היה כדורגלן יוגוסלבי ממוצא סרבי ששיחק בעמדת החלוץ בנבחרת יוגוסלביה ובפרטיזן בלגרד. מאנצה נולד בזמון והחל את הקריירה שלו בקבוצה המקומית גלניקה זמון. הוא ערך את הופעת הבכורה שלו בקבוצה הבוגרת של המועדון בליגת המשנה היוגוסלבית בגיל 17. בחודש ספטמבר 1980 עבר מאנצה לפרטיזן בלגרד מליגת העל היוגוסלבית. ב-22 בנובמבר 1980 ערך מאנצה את הופעת הבכורה שלו בליגה במדי המועדון, כשעלה כמחליף במחצית השנייה בתיקו 1-1 נגד סרייבו. עד לסוף עונת 1980/1981 ערך חמש הופעות ליגה נוספות. ב-12 באוגוסט 1981 הבקיע מאנצה את שער הבכורה שלו בליגה במדי המועדון, בניצחון 1-0 על רדניצ'קי ניש. בעונת 1981/1982 הוא ערך 21 הופעות ליגה, בהן הבקיע חמישה שערים. מאנצה היה מלך השערים של הקבוצה בעונת 1982/1983, בה זכתה הקבוצה באליפות יוגוסלביה בפעם הראשונה מזה חמש שנים. בעונת 1983/1984 ערך מאנצה 28 הופעות ליגה והבקיע שמונה שערים. את עונת 1984/1985 סיים מאנצה פעם נוספת כמלך השערים של המועדון. בקיץ 1985, לאחר שמועות רבות על מעבר אפשרי לקבוצה אחרת, חתם מאנצה על חוזה חדש לארבע עונות במועדון, עד לשנת 1989. ב-1 בספטמבר 1985 הוא שיחק את משחקו האחרון במועדון, בניצחון 2-1 על בודוצ'נוסט טיטוגרד במסגרת הליגה, בו גם הבקיע שער בפנדל. ב-23 באפריל 1983 ערך מאנצה את הופעת הבכורה שלו בנבחרת יוגוסלביה, בהפסד 4-0 לנבחרת צרפת במשחק ידידות. בחודש נובמבר באותה שנה ערך את הופעתו האחרונה בנבחרת, בתיקו 0-0 נגד נבחרת צרפת במשחק ידידות. בסך הכל ערך ארבע הופעות במדי הנבחרת. ב-3 בספטמבר 1985 מת מאנצה בתאונת דרכים כאשר נהג ברכב הפיג'ו 205 בדרכו לאימון קבוצתו. הוא נקבר בבית הקברות החדש בבלגרד, ובהלוויתו נכחו כ-30 אלף אנשים. פרטיזן בלגרד אליפות יוגוסלביה (1): 1982/1983 מדיה וקבצים בנושא דראגן מאנצה בוויקישיתוף דראגן מאנצה, באתר Transfermarkt דראגן מאנצה, באתר WorldFootball.net דראגן מאנצה, באתר National Football Teams דראגן מאנצה, באתר FootballDatabase.eu דראגן מאנצה, באתר "Find a Grave" (באנגלית) Došao je tiho i otišao u legendu - Dragan Mance (VIDEO) באתר Mozzart Sport, ‏ 3 בספטמבר 2014 (בסרבית) Božo Koprivica piše za „Blic”: Manceov volej za večnost באתר Blic, ‏ 3 בספטמבר 2015 (בסרבית) Otiš'o si Dragane, ostala je tuga... באתר Press Online, ‏ 3 בספטמבר 2010 (בסרבית) Pre 34 godine poginuo je Dragan Mance! Žurio je na stadion i tragično nastradao, cela SFRJ je plakala za njim! באתר Alo, ‏ 3 בספטמבר 2019 (בסרבית)
הר רייזינג וולף

הר רייזינג וולף (באנגלית: Rising Wolf Mountain) הוא הר ברכס לואיס, בשטח הפארק הלאומי גליישר, במחוז גליישר במדינת מונטנה שבארצות הברית. גובהו של ההר 2,901 מטרים מעל פני הים; הר רייזינג וולף הוא ההר ה-388 בגובהו במדינת מונטנה, וההר ה-7,264 בגובהו בארצות הברית. הר רייזינג וולף מתנשא לגובה של 876 מטרים מעל סביבתו, והוא ההר ה-56 בהתנשאותו במדינת מונטנה. ההר ממוקם בחלק הדרום-מזרחי של הפארק הלאומי גליישר, ומתנשא מעל אזור אגם טו מדיסן שבסמוך מדרום לו. שבט הבלאקפוט, אשר גר באזור הפארק, האמין כי האזור הוא אתר מקודש. השבט קרא להר בשם "מהרויי-אופואשין" שמשמעו "הדרך בה עולה הזאב". שמו הנוכחי של ההר הוא תרגום של שם זה. "רייזינג וולף" משמעו באנגלית: "הזאב המתרומם" או "הזאב העולה". הטיפוס הראשון המתועד לפסגת הר רייזינג וולף בוצע בשנת 1923, על ידי נורמן קלייד (Norman Clyde). בדומה להרים אחרים בשטח הפארק הלאומי גליישר, הר רייזינג וולף מורכב מסלעי משקע שמקורם החל מתקופת הפרקמבריון ועד תקופת היורה. סלעי משקע אלה נוצרו בים רדוד נוצר שהיה באתר עד לפני 170 מיליון שנים, כאשר העתק לואיס דחף לוח סלע ענק (שעוביו 4.8 קילומטרים, אורכו 260 קילומטרים, ורוחבו 80 קילומטרים) מתקופת הפריקמבריון, מעל סלעים צעירים יותר מתקופת הקרטיקון. מבט על המדרונות הדרומיים של הר רייזינג וולף פסגת הר רייזינג וולף במבט מאגם טו מדיסן הפסגה במבט מצד דרום הר רייזינג וולף, הפסגה משמאל המדרונות הצפון-מערביים של הר רייזינג וולף הר רייזינג וולף באתר peakbagger תרשים הנוף הנשקף מהר רייזינג וולף באתר peakvisor תצלומי הר רייזינג וולף באתר hikingproject הר רייזינג וולף באתר peakery (מרחקים לאתרים סמוכים) הר רייזינג וולף באתר summitpost (מידע למטפסי הרים) הר רייזינג וולף באתר מועדון סיירה תחזית מזג אוויר עדכנית ארוכת טווח עבור הר רייזינג וולף (לפי גבהים) מסלולי הליכה באזור הר רייזינג וולף מסלול דוסון באתר hikingwalking מסלול אסטר באתר hikinginglacier מסלול טריפל דיבייד באתר continentaldividetrail טיפוס לפסגת הר רייזינג וולף, סרטון באתר יוטיוב מידע גאוגרפי והיסטורי לפי מקור אחר גובהו של ההר 2,893 מטרים מעל פני הים מידע על גובה ההר
גיפט לרמי

אמפו גיפט לרמי (באנגלית: Mpho Gift Leremi;‏ 13 באוקטובר 1984 – 3 בספטמבר 2007) היה כדורגלן דרום אפריקאי ששיחק בעמדת הקשר בנבחרת דרום אפריקה ובקבוצות אורלנדו פירטס וממלודי סאנדאונס מליגת העל הדרום-אפריקאית. לרמי נולד בסווטו שבדרום אפריקה והחל את הקריירה שלו במחלקת הנוער של פימוויל ג'איינטס המקומית, ובהמשך עבר אל מחלקת הנוער של אורלנדו פירטס מליגת העל הדרום-אפריקאית. ב-10 באוגוסט 2002 ערך לרמי את הופעת הבכורה שלו במועדון, במשחק נגד מורוקה סוואלווס במסגרת הליגה לעונת 2002/2003. בעונת הבכורה שלו במועדון הוא ערך 20 הופעות ליגה והבקיע שער אחד, ובסוף העונה זכתה אורלנדו פירטס באליפות דרום אפריקה. בסך הכל הוא ערך 70 הופעות ליגה במדי המועדון, בהן הבקיע 15 שערים. בקיץ 2007 עבר לרמי לממלודי סאנדאונס, גם היא מליגת העל הדרום-אפריקאית. הוא ערך שתי הופעות ליגה במדי המועדון לפני מותו, והבקיע שער אחד. ב-17 בנובמבר 2004 ערך לרמי את הופעת הבכורה שלו בנבחרת דרום אפריקה, בניצחון 2-1 על נבחרת ניגריה במשחק ידידות. לרמי היה חלק מסגל נבחרת דרום אפריקה לטורניר גביע הזהב 2005, וערך שתי הופעות בטורניר. בסך הכל ערך ארבע הופעות בנבחרת דרום אפריקה. ב-3 בספטמבר 2007 מת לרמי בתאונת דרכים באלברטון, בקרבת יוהנסבורג, כאשר היה בדרכו חזרה לביתו ממשחק נגד לה אסטרה במסגרת גביע הקונפדרציה האפריקאי בקמרון. אורלנדו פירטס אליפות דרום אפריקה (1): 2002/2003 גיפט לרמי, באתר Transfermarkt גיפט לרמי, באתר National Football Teams גיפט לרמי, באתר FootballDatabase.eu Police probe mystery of Gift's final drive באתר IOL, ‏ 5 בספטמבר 2007 (באנגלית)
אנתוני דניסון

אנתוני ג'ון סאררו (באנגלית: Anthony John Sarrero; נולד ב-20 בספטמבר 1949), הידוע בשם הבמה אנתוני דניסון (קרדיטים גם כאנתוני ג'ון דניסון וטוני דניסון), הוא שחקן תיאטרון, קולנוע וטלוויזיה אמריקאי. הוא ידוע בזכות גילום דמותו של הבלש אנדי פלין בסדרה "המפענחת" ובספין אוף "המפענחת: פשעים חמורים". דניסון הוא הבכור מבין שלושה אחים, הוא נולד וגדל בהארלם. הוא עבד בחברת הביטוח ג'ון הנקוק סוכן ביטוח חיים בפוקפסי, ניו יורק, בעודו ממשיך בקריירת המשחק שלו, וכיכב בכמה הפקות תיאטרון ברחבי ניו פאלץ, ניו יורק. שם המשפחה (כשם הבמה שלו "דניסון") נלקח מידידו ג'אן דניסון במהלך ימיו כשחקן ובמאי בתיאטרון פעיל ללא מטרות רווח בסוף שנות ה-70. דניסון נודע בתפקידו כסגן אנדי פלין בסדרה המפענחת, ששודרה בין השנים 2005–2012 והספין אוף "המפענחת: פשעים חמורים", ששודרה בין השנים 2012–2018. בשנים 1986–1988 הוא גילם את ריי לוקה בסדרת הפשע "Crime Story". לאחר מכן, הוא כיכב והתארח במספר סרטי פשע וסדרות טלוויזיה, בין היתר כסוכן הסמוי ג'ון הנרי ראגלין בסדרת הטלוויזיה "סוכן סמוי" בשנים 1987–1990. הוא גילם את ג'ואי באטפוקו בסרט הטלוויזיה המבוסס על סיפור אמיתי, "סיפורה של איימי פישר" בשנת 1993. שנה לאחר מכן גילם את בוס המאפייה ג'ון גוטי בסרט הטלוויזיה "לתפוס את גוטי". באותה שנה שיחק בסרט "תשוקה פלילית". היה לו תפקיד חוזר כאלדו בורוז בסדרת הטלוויזיה נמלטים בין השנים 2005–2009. דניסון גילם את "משקיע הממשלה" בסרט גיבורי העל של פרנקי מוניז, "איש הפיצה". מדיה וקבצים בנושא אנתוני דניסון בוויקישיתוף אנתוני דניסון, במסד הנתונים הקולנועיים IMDb (באנגלית) "Today in History - The Boston Globe". BostonGlobe.com. 20 בספטמבר 2021. נבדק ב-22 בספטמבר 2021. {{cite news}}: (עזרה) Bernstein, Abbie (8 באוקטובר 2012). "Exclusive Interview: Tony Denison talks MAJOR CRIMES and THE CLOSER - Assignment X Assignment X". www.assignmentx.com. נבדק ב-22 בספטמבר 2021. {{cite news}}: (עזרה) Munn, Patrick (14 בספטמבר 2015). "'Major Crimes' Star Tony Denison Talks Season 4, Flynn Getting "Hurt Very Badly", 'Shandy' Relationship & More (Q&A)". TVWise. נבדק ב-22 בספטמבר 2021. {{cite news}}: (עזרה) Kogan, Rick (1 במאי 2019). "'Crime Story' is back on Amazon — was this the greatest Chicago TV show ever?". chicagotribune.com. נבדק ב-22 בספטמבר 2021. {{cite news}}: (עזרה) McNary, Dave (3 במרץ 2017). "Lyndsy Fonseca, Tony Denison to Star in VR Movie 'Agent Emerson' (EXCLUSIVE)". Variety. נבדק ב-22 בספטמבר 2021. {{cite news}}: (עזרה)
ThinkFun

ThinkFun (ת'ינק פאן, בעבר הייתה ידועה בשם Binary Arts, בינארי ארטס) היא חברת צעצועים ומשחקי לוח שנוסדה בווירג'יניה שבארצות הברית ב-1985. בין משחקיה הנודעים של החברה, המשחק "Rush Hour" ששווק בעברית גם בשם "שעת השיא". ThinkFun נוסדה ב-1985 במרתף ביתם של הזוג ביל ריצ'י (Ritchie) ואנדראה ברתלו (Barthello), במטרה מוצהרת "לתרגם את הרעיונות המבריקים של המתמטיקאים, המהנדסים והממציאים המטורפים ביותר, לצעצועים פשוטים שאותם יוכלו להבין ילדים וילדות ברחבי העולם". שנות השמונים של המאה ה-20 היו תקופה לא נוחה בתעשיית הצעצועים, הלהיט האחרון - "קובייה הונגרית" - החל לאבד פופולריות והקמעונאים התרחקו ממסחר במשחקים בהיקפים גדולים. עם התפתחות והתפשטות הקניונים בראשית שנות ה-90 של המאה ה-20, התעורר מחדש העניין במוצרים ייחודיים וחנויות לייף סטייל שונות גילו את המשחקים של החברה והיא צמחה במהירות. החברה הופיעה בשנים 1194–1992 שלוש שנים ברציפות ברשימת "Inc 500", רשימת החברות הצומחות במהירות שמפרסם המגזין "Inc." (אנ'). ב-1996 הוציאה החברה את המשחק הנמכר ביותר שלה עד כה: "Rush Hour" (אנ'), לוח ובו 40 חידות בעלות קושי משתנה שכולן עוסקות בניווט רכב בפקק תנועה בפריסות שונות. המשחק הומצא בידי החידונאי היפני הנודע נוב יושיגהארה (אנ') והכניס את החברה לשוק המשחקים הבינלאומי. החברה המשיכה להתרחב תוך שהיא נשענת על ממציאי משחקים שהתפרסמו ברחבי העולם לפני שהחלו לעבוד עם החברה. במאה ה-21 הייתה החברה, אחת הראשונות בין חברות הצעצועים המסורתיות שנכנסו לשוק האפליקציות והנפיקה גרסאות של משחקיה המוצלחים ביותר, כמו: "Rush Hour" (שעת שיא), "Solitaire Chess" ו"שוקולד בריבוע" (אנ'), מותאמות למכשירי אייפוד טאץ', אייפון ואנדרואיד. Rush Hour Zingo! (אנ') שוקולד בריבוע (באנגלית נקרא: Chocolate Fix) Hoppers (אנ') Solitaire Chess River Crossing (חציית נהר, גרסה תלת-ממדית לחידות חציית הנהר (אנ') המסורתיות) סוויש אתר האינטרנט הרשמי של ThinkFun
רכס קונגר (קנדה)

רכס קונגר המכונה גם הרי קונגר (באנגלית: Conger Range, או: Conger Mountains) הוא רכס הרים באי אלסמיר, בטריטוריית נונאווט, שבקנדה. הרכס מהווה חלק מרכס האימפריה הבריטית (חלק מרכס הקורדילרה הארקטית) - רכס הרים מבותר, שראשיתו באי אלסמיר, וסופו בקצה הצפוני של אזור לברדור, בפרובינציית ניופאונדלנד ולברדור ובצפון מזרח פרובינציית קוויבק. הרכס ממוקם בשטח הפארק הלאומי קאטיניפאק. הרכס ממוקם 16 קילומטרים ממערב להר אוסבורן. רכס קונגר מהווה את המשכו של רכס גארפילד. הרמות שמצפון לפיורד הייר (Hare Fiord) מהוות את המשך רכס קונגר. שיא גובהו של הרכס 1,542 מטרים מעל פני הים (בהר בידרביק); גובהו הממוצע של הרכס 1,439 מטרים מעל פני הים, והוא מתנשא לגובה של 77 מטרים מעל סביבתו. אורכו של הרכס - 180 קילומטרים. רוב פסגות הרכס מכוסות קרח, אולם מרבית המדרונות הדרומיים של הרכס אינם מכוסים קרח. בעמקים שבין פסגות הרכס, מצויים קרחוני לשון, הנשפכים דרומה מכיפת הקרח גראנד לנד (Grand Land Ice Cap). שמו של הרכס ניתן לו על ידי מגלה הארצות האמריקאי אדולפוס גרילי (Adolphus Greely), אשר ראה אותו ממרחק, במהלך משלחת חקר במזחלות כלבים אל צפון האי אלסמיר, בשנת 1882. • Lyle Dicks, Muskox Land: Ellesmere Island in the Age of Contact, P 14 רכס קונגר באתר ממשלת קנדה תרשים הנוף הנשקף מרכס קונגר באתר peakvisor מזג אוויר נוכחי עדכני ברכס קונגר (לרבות נתוני זריחת/שקיעת שמש/ירח עדכניים) תחזית מזג אוויר עדכנית ארוכת טווח עבור רכס קונגר נתוני מזג אוויר היסטוריים עבור רכס קונגר סטטיסטיקות מזג אוויר עבור רכס קונגר שמו הרשמי של הרכס באתר ממשלת קנדה ראו בספר Muskox Land: Ellesmere Island in the Age of Contact, המפורט בפסקת "לקריאה נוספת". מידע גאוגרפי
דיאב עוואנה

דיאב עוואנה אחמד חוסיין אל-מסעבי (בערבית: ذياب عوانة أحمد حسين المصعبي, בתעתיק מדויק: ד'יאב עואנה אחמד חסין אלמצעבי;‏ 8 באפריל 1990 – 25 בספטמבר 2011) היה כדורגלן אמירותי ששיחק בעמדת קשר הכנף בנבחרת איחוד האמירויות. דיאב גדל במחלקת הנוער של בניאס מליגת העל של איחוד האמירויות הערביות. הוא החל לשחק בקבוצה הבוגרת של המועדון בעונת 2007/2008, ובעונת הבכורה שלו ערך עשר הופעות ליגה. בסך הכל שיחק בקבוצה הבוגרת של המועדון במשך ארבע עונות, בהן ערך 62 הופעות ליגה והבקיע שמונה שערים. ב-15 בנובמבר 2009 ערך עוואנה את הופעת הבכורה שלו בנבחרת איחוד האמירויות הערביות, בתיקו 0-0 נגד נבחרת צ'כיה במשחק ידידות. ב-7 בספטמבר 2010 הבקיע את שער הבכורה שלו בנבחרת, בניצחון 3-0 על נבחרת כווית במשחק ידידות. הוא היה חלק מסגל נבחרת איחוד האמירויות הערביות בטורניר גביע אסיה 2011, אך לא שיחק בטורניר. ב-17 ביולי 2011, בדקה ה-78 של משחק הידידות נגד נבחרת לבנון, בעת שנבחרתו הובילה בתוצאה 5-2, נבחר עוואנה לבעוט פנדל, אותו הבקיע באמצעות עקבו הימני. מאמנו ראה זאת בעין לא טובה, והחליף אותו מיד לאחר הבעיטה. סרטון הבעיטה הפך ויראלי. המשחק הסתיים בניצחון 6-2 של נבחרת איחוד האמירויות הערביות. ב-23 ביולי 2011 הוא ערך את הופעתו האחרונה בנבחרת, בניצחון 3-0 על נבחרת הודו במסגרת מוקדמות מונדיאל 2014. בסך הכל הוא ערך שמונה הופעות במדי הנבחרת, בהן הבקיע שלושה שערים. ב-25 בספטמבר 2011 מת עוואנה בתאונת דרכים באבו דאבי שבאיחוד האמירויות הערביות. לפי הדיווחים, תאונת הדרכים התרחשה בגשר שייח' זייד, כאשר עוואנה חזר מאבו דאבי לאל-עין לאחר שסיים אימון עם נבחרת איחוד האמירויות הערביות. דיווחים נוספים טוענים כי השתמש במכשיר הטלפון שלו בעת התאונה. עוואנה מת במקום. עוואנה נקבר יום לאחר מכן בבית הקברות בניאס שבאבו דאבי. מדיה וקבצים בנושא דיאב עוואנה בוויקישיתוף דיאב עוואנה, באתר Transfermarkt דיאב עוואנה, באתר Soccerway דיאב עוואנה, באתר WorldFootball.net דיאב עוואנה, באתר National Football Teams דיאב עוואנה, באתר FootballDatabase.eu דיאב עוואנה, באתר ESPN Theyab Awana scores backheel - Penalty kick באתר יוטיוב,‏ 18 ביולי 2011 (בערבית) כובש הפנדל בעקב נהרג בתאונת דרכים באתר ynet,‏ 26 בספטמבר 2011 (בעברית) UAE AND BANI YAS PLAYER THEYAB AWANA DIES AFTER CAR ACCIDENT באתר Sport 360,‏ 26 בספטמבר 2011 (באנגלית) Theyab Awana dies in car accident near Abu Dhabi באתר The National, ‏ 26 בספטמבר 2011 (באנגלית) Theyab Awana mourned by thousands at funeral באתר The National,‏ 27 בספטמבר 2011 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דיאב עוואנה".
רכס קונגר

האם התכוונתם ל... ארצות הברית רכס קונגר (יוטה) – רכס הרים במדינת יוטה שבארצות הברית קנדה רכס קונגר (קנדה) – רכס הרים בקורדילרה הארקטית שבטריטוריית נונאווט שבקנדה
דיטמר בארטש

דיטמר גרהרד בארטש (בגרמנית: Dietmar Gerhard Bartsch; נולד ב-31 במרץ 1958) הוא פוליטיקאי גרמני המכהן כיו"ר משותף של סיעת די לינקה בבונדסטאג מאז 2015. קודם לכן שימש כמנהל הפדרלי של המפלגה. בארטש היה פעיל במפלגת האם של די לינקה, מפלגת הסוציאליזם הדמוקרטי והיה המנהל הפדרלי שלה בשנותיה האחרונות בטרם הוקמה מפלגת די לינקה. הוא חבר בבונדסטאג מאז 2005. ברטש נבחר להיות מועמד המפלגה לתפקיד הקנצלר בשלוש מערכות בחירות עד כה: 2002, 2017 ו-2021. בארטש נולד וגדל בשטרלזונד שבגרמניה המזרחית, הוא למד כלכלה פוליטית באוניברסיטה ללימודי כלכלה בברלין-קרלשורסט. ברארטש הצטרף למפלגת השלטון המזרח גרמנית, מפלגת האיחוד הסוציאליסטי של גרמניה ב-1977 והקים את ועדת החברים הצעירים של המפלגה כבר ב-1989. לאחר איחוד גרמניה מחדש הוא חבר למפלגת הסוציאליזם הדמוקרטי. ב-1998 נבחר בארטש לבונדסטאג. בבחירות הכלליות שנערכו ב-2002, בארטש היה אחד מהמועמדים של המפלגה, אך המפלגה לא הצליחה לעבור את אחוז החסימה והיא נותרה מיוצגת רק על ידי שני נציגים, שנבחרו באופן ישיר במחוזות שלהם. בעקבות כך, איבד בארטש את מקומו בבונדסטאג. בינואר 2012 פורסם בדר שפיגל כי 27 מתוך 76 חברי מפלגת די לינקה שכיהנו כחברים בבונדסטג היו תחת מעקב של המשרד הפדרלי להגנת החוקה, כאשר אחד מהם היה בארטש. המעקב אחר רבים מהמפלגה, גם כאלו שאינם נחשבו מתנגדים לחוקת גרמניה ספג ביקורת מהמפלגה הסוציאל-דמוקרטית, מפלגת הירוקים ואף מהמפלגה הדמוקרטית החופשית. ב-2013 החליט בית המשפט החוקתי הפדרלי של גרמניה שהמעקב נקבע ללא סיבה ברורה והוא יפסק. בארטש וחברתו להנהגת הסיעה שהרה ואגנקנכט היו ראשי המפלגה בבחירות שנערכו ב-2017. המפלגה נחלה כישלון וירדה מהמקום השלישי בגודלה למקום החמישי בגודלה לאחר שקיבלה כ-9.2% מהקולות ו-69 מנדטים. במאי 2021, לקראת הבחירות הכלליות, הוכרז כי בארטש יוביל את המפלגה יחד עם ז'נין ויסלר. מדיה וקבצים בנושא דיטמר בארטש בוויקישיתוף אתר האינטרנט הרשמי של דיטמר בארטש (בגרמנית) דיטמר בארטש, ברשת החברתית פייסבוק דיטמר בארטש, ברשת החברתית אקס (טוויטר) "Dr. Dietmar Bartsch, The Left". Bundestag (בגרמנית). נבדק ב-11 במאי 2021. {{cite web}}: (עזרה) "The Office for the Protection of the Constitution observed 27 left-wing MPs". Der Spiegel (בגרמנית). 22 בינואר 2012. {{cite web}}: (עזרה) "Monitoring of Ramelow unconstitutional". Der Tagesspiegel (בגרמנית). 9 באוקטובר 2013. {{cite web}}: (עזרה) "Germany's opposition Left party unveils 2017 candidates". Deutsche Welle (באנגלית). 5 בדצמבר 2016. {{cite web}}: (עזרה) "Wissler/Bartsch named as top duo". Tagesschau (בגרמנית). 10 במאי 2021. {{cite web}}: (עזרה) ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
סויוז MS-19

סויוז MS-19 (ברוסית:Союз МС-19) היא חללית מאוישת רוסית, אשר שוגרה לתחנת החלל הבינלאומית ב-5 באוקטובר 2021. הטיסה כללה חבר משלחת מס' 65/משלחת מס' 66 וחברי צוות צילומים של סרט "האתגר". החללית החזרה לכדור הארץ ב-5 באוקטובר 2022. הרכב הצוות הוכרז במאי 2021: רוסיה אנטון שקאפלרוב - מפקד רוסיה קלים שיפנקו - צוות צילומים (בהמראה בלבד) רוסיה יוליה פרסילד - שחקנית בסרט "האתגר" (בהמראה בלבד) רוסיה פיוטר דוברוב - מהנדס טיסה (בנחיתה בלבד) ארצות הברית מארק ונדה היי - מהנדס טיסה (בנחיתה בלבד) רוסיה אולג ארטמייב - מפקד רוסיה אלכסיי דודין - צוות צילומים רוסיה אליונה מורדבינובה - שחקנית חללית "סויוז MS-19" שוגרה ב-5 באוקטובר 2021 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז 2.1A". החללית נבנתה על ידי תאגיד הטילים והחלל אנרגיה. החללית התחברה למודול "ראסווט" של תחנת החלל הבין-לאומית. החיבור האוטומטי לא הצליח ולכן בוצע חיבור באופן ידני. באותה עת בתחנת החלל שהתה משלחת מס' 65 בפיקוד שאנון ווקר. מפקד החללית הצטרף למשלחת שגדלה ל-4 אנשי צוות. בהמשך הוא עבר למשלחת מס' 66. "סויוז MS-19" נשארה מחוברת לתחנת החלל כחללית חירום. ב-6 באוקטובר החלו צילומי סרט "האתגר". חברי צוות הצילומים עזבו את תחנת החלל כעבור כשבוע בחללית סויוז MS-18. ב-30 במרץ 2022 החללית התנתקה מתחנת החלל וחזרה לכדור הארץ עם שקאפלרוב, דוברוב והיי. הנחיתה עברה ללא בעיות. בעקבות פלישת רוסיה לאוקראינה היו קולות להפסיק את שיתוף פעולה בין נאס"א לרוסקוסמוס בתחום תחנת החלל. בסופו של דבר סוכם להמשיך אותו. עם ניתוק החללית מתחנת החלל החלה לפעול משלחת מס' 67 לתחנת החלל הבין-לאומית. מדיה וקבצים בנושא סויוז MS-19 בוויקישיתוף סויוז MS-19 תיאור המשימה
יחסי וייטנאם–לאוס

יחסי וייטנאם–לאוס (בוייטנאמית: Quan hệ Việt Nam-Lào, בלאית: ການພົວພັນຫວຽດນາມ-ລາວ) הם היחסים הנוכחיים וההיסטוריים בין הרפובליקה הסוציאליסטית של וייטנאם לרפובליקה הדמוקרטית העממית של לאוס. לאוס ווייטנאם חלקו גבול משותף וכתוצאה מכך ניהלו מערכת יחסים מסובכת מאוד. ממלכות לאוטיות התנגשו לעיתים קרובות עם שושלות וייטנאמיות ולפעמים עימותים אלה היו מתפתחים למלחמות. התעוררו כמה עימותים בגבול ומחלוקות טריטוריאליות, אך הבולט שבהם היה הפלישה הווייטנאמית ללאוס בסוף המאה ה-15. הפלישה הרסה את לאוס במשך כמעט שנתיים. הווייטנאמים נסוגו לאחר מכן בטווח של 10 שנים (בין 1480 ל-1490). הווייטנאמים לא שבו ללאוס במשך 200 שנה לאחר מכן. עם זאת, הפלישה הווייטנאמית פגעה בלאוס בכבדות וגרמה לה להיחלש קשות. לאוס לא יכלה להתנגד לפלישות וייטנאמיות עתידיות למדינה, אף על פי שהם יצרו קשרים הדוקים יותר עם ממלכת איוטהאיה הסיאמית. לאחר תום מלחמת העולם השנייה, בלאוס שרר כאוס פוליטי. הצרפתים, שגורשו מהפרוטקטורט שלהם על ידי היפנים, רצו להחזיר את השליטה בלאוס והחלו לתת חסות לכוחות הגרילה. היפנים הכריזו על לאוס כעצמאית. אף על פי שהמלך סיסבאנג וונג האמין שללאוס עדיין חלשה מדי לעצמאות, הוא הכריז על סיום הפרוטקטורט הצרפתי, בעוד שהוא דגל באופן לא רשמי בהשבת הצרפתים למדינה. הוא הבהיר כי לא יצהיר על עצמאות מדינתו, מה שהוביל להתעצמות תנועת העצמאות. גיבוש תנועה זו התקיימה בהשתתפות פעילה של השכנים הווייטנאמים. שישים אחוזים מתושבי ששת האזורים העירוניים של לאוס היו וייטנאמים, הם מילאו תפקידי מפתח במנגנון המדינה ובגורמי אכיפת החוק. מאז 1930 הקימה המפלגה הקומוניסטית בהודו-סין תאים וייטנאמיים מלאים בלאוס. כוחות הפאתט לאו היו אחד הצדדים במלחמת האזרחים בלאוס (1960–1973), והובילו מאבק מזוין נגד צבא לאוס המלכותי. לרפובליקה הדמוקרטית של וייטנאם (DRV) הייתה השפעה חזקה מאוד על הארגון; מאז 1968, צבא ה-DRV החליף במידה רבה את כוחות הפאתט לאו בחזית. על פי הסכמי ויינטיאן משנת 1973, שסיימו את המלחמה, ה-PFL היה חלק מממשלת הקואליציה. מאז 1975, התלות של לאוס בווייטנאם נתפסה כהרחבה טבעית של שיתוף הפעולה והסולידריות שלהם במהפכה, לא כשליטה וייטנאמית. עם נסיגת הכוחות המזוינים הווייטנאמיים מלאוס, וייטנאם החלה לאבד את השפעתה במדינה זו. בנוסף, וייטנאם מעולם לא הצליחה לספק סיוע כלכלי רחב היקף ללאוס. וייטנאם פתחה רק 200 פרויקטי סיוע בין 1975 ל-1985, בעוד שברית המועצות סיפקה סיוע גדול בהרבה ללאוס. לאוס הציגה אלמנטים חדשים של כלכלת שוק לפני וייטנאם, אשר קירבה אותה יותר אל סין ותאילנד. כך, לאוס החלה לנהוג במדיניות חוץ גמישה יותר, תוך שיתוף פעולה עם חבריה החדשים. וייטנאם, לעומת זאת, איבדה את השפעתה לשעבר במדינה הזו, אך למרות זאת היא נשארה שותפה ובעלת ברית של לאוס. בין השנים 1989–2012, השקיעה וייטנאם בסך הכול 429 פרויקטים בשווי כולל של 4.9 מיליארד דולר בלאוס, וכיום המשקיע הזר הגדול ביותר בלאוס. הסחר הדו-צדדי של שתי המדינות הסתכם בסוף שנת 2012 בכ-725 מיליון דולר. לווייטנאם יש שגרירות בויינטיאן (בירת לאוס), ומחזיקה קונסוליות בלואנג פרבאנג, בפקסה ובסוואנאקת. ללאוס יש שגרירות בהאנוי (בירת וייטנאם), ומחזיקה קונסוליות בהו צ'י מין סיטי ובדה נאנג. מדיה וקבצים בנושא יחסי וייטנאם–לאוס בוויקישיתוף
גנדנדל

מעון גנדנדל הוא מעונו הרשמי של נשיא דרום אפריקה הממוקם בטוינהויז, קייפטאון, הכף המערבי, דרום אפריקה. זה היה המעון הרשמי מאז 1994 כאשר נלסון מנדלה התגורר כאן במקום בגרוט שור השכן. הבניין, שנודע בעבר בשם ווסטברוק, נקרא על שם העיירה גנאדנדל – שהיא מילה אפריקאנית שפירושה "עמק הרחמים". בית המגורים הוקם לראשונה בתחילת המאה ה-18 כאסם תבואה, והוסב למגורים באמצע המאה ה-18. בית המגורים הוויקטוריאני-ג'ורג'יאני היה ידוע בשם ווסטברוק עד שהוחלף לשם הנוכחי בשנת 1995. "The Presidency | Genadendal". The Presidency of South Africa. אורכב מ-המקור ב-2015-09-17. Sampson, Anthony (2011). Mandela: The Authorised Biography. London: HarperCollins. pp. 496–497. ISBN 9780007437979. Weber, Rebecca (11 בדצמבר 2013). "Revisiting Nelson Mandela's Genadendal". USA Today. נבדק ב-6 בדצמבר 2015. {{cite news}}: (עזרה) Meredith, Martin (6 בספטמבר 2011). The Fate of Africa: A History of the Continent Since Independence. PublicAffairs. p. 658. ISBN 9781610391320. {{cite book}}: (עזרה) "Archived copy". אורכב מ-המקור ב-2015-09-17. נבדק ב-2015-12-06. {{cite web}}: (עזרה)